位於丹麥哥本哈根嘅救主堂（Church of Our Saviour ）係喺十七世紀落成嘅巴洛克式建築，其中有九十米高嘅高塔，塔頂可以一覽哥本哈根全景。高塔入場費30丹麥克朗，但係喺塔頂影落黎嘅全景照，一定可以呃到like。
其本上由塔底開始行上去，全部都係木級，踩上木級而發出嘅聲音足以令遊人戰戰兢兢，自己對腳隨時變成跆拳道選手，一野整斷啲木質地板，後果隨時不堪設想。上到塔頂，大風已經迎接我地，再加上啲木質地板，同埋只有大約半米闊嘅路，行步路都未必隱陣，但從塔頂落出去，哥本哈根市一覽無遺，配合一陣陣的大風，好似有種＂大地在我腳下＂嘅感覺，原來一個城市真係可以好宏偉。